open-index/open-wikipedia-markdown huggingface dataset:
அமர்நாத் துயரச்சம்பவம் 1996

**1996 அமர்நாத் துயரச்சம்பவம்** *( 1996 Amarnath Yatra tragedy)* என்பது 250 புனிதப் பயணிகளை பலிகொண்ட ஒரு துயரச்சம்பவமாகும். இச்சம்பவம் இந்திய நாட்டிலுள்ள சம்மு காசுமீரில் 1996 ஆம் ஆண்டில் நிகழ்ந்தது. புனிதப் பயணிகளின் அமர்நாத் யாத்திரை செல்லும் ஆண்டுப் புனிதப்பயணத்தின் போது இச்சம்பவம் நிகழ்ந்தது.   
 

சண்டை அச்சுறுத்தல் காரணமாக அரசாங்கம் 1991 முதல் 1995 வரையிலான காலத்திற்கு அமர்நாத் யாத்திரையை தடை செய்து வைத்திருந்தது. 1996 இல் புனித யாத்திரையில் தாங்கள் தலையிடுவதில்லை என்று போராளிகள் உறுதிமொழி கொடுத்ததைத் தொடர்ந்து யாத்திரை அனுமதிக்கப்பட்டு வழக்கத்தைவிட அதிகமான பயனிகள் யாத்திரையில் பங்கேற்றனர். 1996 ஆகத்து 21 மற்றும் 25 நாட்களுக்கு இடையில் மட்டும் சுமார் 1,00,000 யாத்திரிகர்கள் சம்முவுக்கும் அமர்நாத்துக்கும் இடையில் மேலே சென்று கொண்டோ கீழே இறங்கிக் கொண்டோ இருந்தார்கள். வழக்கமாக ஆகத்து மாதக் காலத்தில்  யாத்திரிகை செல்லும் பாதையில் அதிகமான பனிப்புயலுடன் கூடிய பனிப்பொழிவு இருக்கும். கிட்டத்தட்ட 242 ஆன்மீகப் பயணிகள் இந்தப் பனிப்பொழிவு மற்றும் குளிரின் தாக்கத்தால் உறைந்து இறந்தார்கள்.
 
அரசாங்கம் தேசிய மாநாட்டுக் குழு ஒன்றை இந்தியக் குடிமைப் பணி அலுவலரான டாக்டர் நித்திசு சென்குப்தா தலைமையில் அமைத்தது. இத்துயரச் சம்பவம் குறித்து விசாரனை செய்து காரணங்கள் மற்றும் தீர்வுகளை அறிக்கையாகச் சமர்ப்பிக்க கேட்டுக் கொண்டது. எதிர்வரும் காலத்தில் இவ்வாறான துயரச் சம்பவங்களில் இருந்து தப்பிக்க இவ்வறிக்கை உதவும் என்றும் அரசாங்கம் கருதியது

## மேற்கோள்கள்

பகுப்பு:இந்தியாவில் இயற்கை  அழிவுகள்
பகுப்பு:ஜம்மு காசுமீர்
பகுப்பு:1996 நிகழ்வுகள்
பகுப்பு:பேரிடர் மேலாண்மை நடவடிக்கைகள்
முழு நீதிப்பீடம்

**முழு நீதிப்பீடம்** (Full Court, full bench) என்பது ஒரு வழக்கில் இரண்டுவிதமான தீர்ப்புகள் வரும்போது அந்த வழக்கை விசாரிப்பதற்காக இரண்டுக்கும் மேற்பட்ட நீதிபதிகள் நியமிக்கப்படுகிறார்கள், இவர்களை *முழு நீதிப்பீடம்* என்று கூறப்படுகிறது. பொதுவாக எந்த வழக்கையும் ஒரு தனி நீதிபதி மட்டுமே விசாரிப்பது வழக்கம், ஆனால் *முழு நீதிப்பீடம்* அமைவது ஒருசில வழக்குகளுக்கு மட்டுமே. தமிழகத்தில் நடந்த வழக்கு ஒன்றில் இந்த முறை பயன்படுத்தப்பட்டது. 

## மேற்கோள்

பகுப்பு:இந்திய நீதிமன்றங்கள்
இந்தியாவில் தேங்காய் உற்பத்தி

**இந்தியாவில் தேங்காய் உற்பத்தி** (*Coconut production in India*) இந்தியப்பொருளாதாரத்தில் ஒரு முக்கியப் பங்கு வகிக்கிறது. உலக அளவில் இந்தியா தேங்காய் உற்பத்தியில் மூன்றாம் இடத்தில் உள்ளது. 2009ல் அதனுடைய உற்பத்தி 10,894,000 டன்களாக இருந்தது என ஐக்கிய நாடுகளின் உணவு மற்றும் வேளாண்மை அமைப்பு வெளியிட்டுள்ள அறிக்கையில் தெரிவித்துள்ளது.

## சான்றுகள்

பகுப்பு:இந்தியப் பொருளாதாரம்‎
வழக்கறிஞர் தினம்

**வழக்கறிஞர் தினம்** (*Lawyers' Day)* என்பது இந்தியாவின் கிழக்குப் பகுதியில் காணப்படும் மாநிலமான ஒரிசாவில் கொண்டாடப்படும் ஒரு நாளாகும். இம்மாநிலத்தில் மதுசூதன் தாசு என்ற புகழ்பெற்ற வழக்கறிஞரின் பிறந்த தினமான ஏப்ரல் 28 ஆம் நாளில் வழக்கறிஞரின் தினமாகக் கொண்டாடப்படுகிறது. ஆங்லேயர் ஆட்சிக் காலத்தில் மதுபாபு அல்லது மது பாரிஸ்டர் எனப் பிரபலமான ஒரியாவின் வழக்கறிஞராகக் கருதபட்டவர். இவர் ஒரியாவின் சட்டக்கல்வியின் முதல் பட்டதாரி ஆவார். மாநிலத்தின் பல வழக்கறிஞர்களுக்கு நல்ல முன்னுதாரணமாக விளங்குபவர், அவர் திறமையை வெளிபடுத்தும் நிகழ்வு பூரிம்கந்தா வழக்கில் ராயட் என்ற ஏழைக்கு ஆதரவாக வாதிட்டு பலமான எதிர் தரப்பினரை பணியவைத்தவர். இரண்டாவது வழக்கான பூரி சகநாதர் ஆலயம் தொடர்புடைய வழக்கிலும் தன் திறமை வெளிப்படுத்தும் தீர்ப்பாக அமைந்தது. சட்டத் துறையில் பல பெண்கள் வருவதற்கு முன்னுதாரணமாகத் திகழ்ந்தவர். இத்தினம் சுவாமிமான் திவஸ் எனவும் பின்பற்றப்படுகிறது.

## மேற்கோள்கள்

பகுப்பு:இந்தியாவில் சட்டம்
பகுப்பு:ஏப்ரல் சிறப்பு நாட்கள்
நியூசிலாந்துத் துடுப்பாட்ட அணியின் ஆத்திரேலிய சுற்றுப் பயணம், 2015

**நியூசிலாந்து துடுப்பாட்ட அணியின் ஆத்திரேலிய சுற்றுப் பயணம், 2015** என்பது, 2015ம் ஆண்டில் நியூசிலாந்து அணியினர் ஆசுத்திரேலியாவில் சுற்றுப்பயணம் செய்து துடுப்பாட்டப் போட்டிகளில் கலந்துகொண்டது குறித்ததாகும்.
நியூசிலாந்து துடுப்பாட்ட அணி ஆத்திரேலியாவில் 2015 அக்டோபர் 23 முதல் டிசம்பர் 1 வரை அந்நாட்டு அணிக்கு எதிராக மூன்று தேர்வுப் போட்டிகளிலும், நான்கு முதல் தரப் போட்டிகளிலும் கலந்து கொண்டது. அடிலெய்டு ஓவலில் நடைபெறும் மூன்றாவது தேர்வு ஆட்டம் முதல் தடவையாக பகல்-இரவு நேர ஆட்டமாக நடைபெறுகிறது. பகல்-இரவு ஆட்டத்திற்காக இளஞ்சிவப்பு நிறப் பந்து விளையாடுவதற்குத் தேர்ந்தெடுக்கப்பட்டுள்ளது.

ஆத்திரேலிய அணி 2–0 என்ற கணக்கில் தொடரை வென்றது.

## அணிகள்

## தேர்வுப் போட்டிகள்

### 1வது தேர்வு

### 2வது தேர்வு

### 3வது தேர்வு

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:2015 இல் விளையாட்டுகள்
பகுப்பு:ஆத்திரேலியாவில் துடுப்பாட்டம்
பகுப்பு:நியூசிலாந்தில் துடுப்பாட்டம்
அரிசுடார்க் பெலோபோல்சுகி

**அரிசுடார்க் அப்பொல்லொனோவிச் பெலோபோல்சுகி** (*Aristarkh Apollonovich Belopolsky*; Аристарх Аполлонович Белопольский) (), மாஸ்கோ – 16 மே 1934, புல்கோவோ, இலெனின்கிராது) ஓர் உருசிய வானியலாளர். இவர் மாஸ்கோவில் பிறந்தார். ஆனால் இவரது தந்தையின் முன்னோர்கள் செர்பிய நகரமான பெலோபோல்யேவை சேர்ந்தவர்கள் ஆவர்.

## வாழ்க்கை

பெலோபோல்சுகி 1876 இல் மாஸ்கோ பல்கலைக்கழகத்தில் பட்டம் பெற்றார். இவர் 1878 இல் மாஸ்கோ வான்காணகத்தில் பியோதோர் அலெக்சாந்திரோவிச் பிரெதிக்கின் அவர்களின் உதவியாளராகப் பணியில் சேர்ந்தார். பின்னர், புல்கோவ் வான்காணகத்தில் 1888 இல் பணியாளராக வேலையில் சேர்ந்தார்.

இவர் கதிர்நிரலியலில் பணிபுரிந்து, பல கதிர்வீச்சு இரும விண்மீன்களைக் கண்டறிந்தார். இவற்றில் இவர்  கண்டுபிடித்த காச்டர் B என்பது  2.92 ஒளிநாட்கள் தொலைவில் உள்ள ஒரு கட்புல  இரும விண்மீனாகும். இது இரட்டை (ஜெமினி) விண்மீன்களில் ஒன்று. மேலும் இது பீட்டா ஜெமினோரம் எனவும் அழைக்கப்படுகிறது.

பெலோபோல்சுகி கருவிகள் செய்வதில் வல்லவர். இவர் 1900 இல் கதிர்நிரல்களின் டாப்பிளர் பெயர்ச்சியை அளக்கும் கருவியமைப்பை உருவாக்கினார். இவர் தொலைவில் உள்ள வான்பொருட்களின் சுழற்சி வீதத்தை அளக்க, ஒளியியல் டாப்பிளர் பெயர்ச்சிமுறையின் பயன்பாட்டை அறிமுகப் படுத்தினார். இவர் வியாழனின் நடுவரையானது, உயர் அகலாங்குகளைவிட வேகமாக இயங்குவதைக் கண்டறிந்தார். மேலும் காரிக்கோளின் வலயங்கள் திண்மம்போல. ஒருங்கே சுற்றுவதில்லை எனவும் அதனால் அவை தனித்த  சிறுசிறு பொருட்களால் ஆகியவை என்பதையும் நிறுவினார்.

அக்காலத்தில் வெள்ளியின் ஒரு நாளுக்கான பொழுதைக் கணக்கிட முடியாமல் திணறினர். இவர் 1990 இல் 24 மணிநேரம் எனவும் 1911 இல் 35 மணிநேரம் எனவும் முன்மொழிந்தார்.

இவர் அசுகார் பாக்லந்தின் நல்ல நண்பர். அவர் 1916 இல் இறந்த்தும் புல்கோவ் வான்காணகத்தின் இயக்குநரானார். என்றாலும் அதன் நிறுவாகச் சுமையை விரும்பாததால் அப்பதவியை விட்டு 1918 இல் விலகினார்.

நிலவில் ஒரு குழிப்பள்ளம் இவர் பெயரால் பெலோபோல்சுகி குழிப்பள்ளம் எனவும், ஒரு சிறுகோள்  1004 பெலோபோல்சுகியா எனவும் வழங்குகின்றன. பெயரிட்டு வழங்கும் உருசிய அறிவியல் கல்விக்கழகத்தின் பல விருதுகளில் ஒன்று இவரது பெயரால் அழைக்கப்படுகிறது.

## மேற்கோள்கள்

## வெளி இணைப்புகள்

*  "Les taches solaires et leur mouvement". *Memorie della Società degli spettroscopisti italiani*, vol. 16 (1888), p.17

### நினைவேந்தல்கள்

* ApJ '''80''' (1934) 81
* MNRAS '''95''' (1935) 338
* Obs '''57''' (1934) 204

பகுப்பு:1854 பிறப்புகள்
பகுப்பு:1934 இறப்புகள்
பகுப்பு:உருசிய வானியலாளர்கள்
பகுப்பு:ஆசிய மாதக் கட்டுரைகள் நவம்பர் 2015
அணிலாடி

**அணிலாடி கிராமம்** என்பது இந்தியாவில், தமிழ்நாட்டில், விழுப்புரம் மாவட்டம், செஞ்சி வட்டத்தில் அமைந்துள்ளது. செஞ்சி மற்றும் திண்டிவனத்திற்கு மிக அருகில் அமைந்துள்ளது. இந்தக் கிராமத்தில் இந்து மற்றும் கிறித்தவ மதத்தைச் சார்ந்த மக்கள் வசிக்கின்றனர். இவர்கள் தமிழ் மொழி பேசுகின்றனர். இந்த ஊரில் புகழ் பெற்ற தூய இதய ஆண்டவர் ஆலயம் அமைந்துள்ளது. அணிலாடி கிராமம் எரம்பட்டு, கொட்டாரம் மற்றும் அணிலாடியை உள்ளடக்கியதாகும். பல்வேறு சமூகத்தைச் சேர்ந்த மக்கள் ஒற்றுமையுடன் இவ்வூரில் வசித்து வருகின்றனர்.

## பள்ளி மற்றும் மருத்துவமனைகள்

இந்த ஊரில் ஒரு ஆரம்பப் பள்ளியும், தூய இதய மேனிலைப்பள்ளியும் (*Sacred Heart Higher Secondary School*) அமைந்துள்ளன. ஒரு அரசு சுகாதார நிலையமும், தனியார் மருத்துவமனையும் உள்ளன.

## போக்குவரத்து

அணிலாடி கிராமத்திற்கு செஞ்சி, திண்டிவனம் மற்றும் விழுப்புரத்தில் இருந்து நேரடிப் பேருந்து போக்குவரத்து உள்ளது. அரசு மற்றும் தனியார் பேருந்துகள் இயக்கப்படுகின்றன. அருகிலுள்ள தொடர் வண்டி நிலையம் திண்டிவனம் மற்றும் விழுப்புரம் ஆகும். அருகிலுள்ள விமான நிலையம் சென்னை ஆகும்.

## தொழில்

இங்குள்ள மக்கள் விவசாயத்தை முக்கிய தொழிலாகக் கொண்டுள்ளனர். இவ்வூரில் ஆசிரியர்களும், ராணுவத்தினரும் குறிப்பிடத்தக்க அளவில் உள்ளனர்.

## சான்றுகள்

பகுப்பு:விழுப்புரம் மாவட்டத்திலுள்ள கிராமங்கள்
உறுதிமொழி (திரைப்படம்)

**உறுதிமொழி** ஆர். வி. உதயகுமார் இயக்கத்தில் 1990ஆவது ஆண்டில் வெளியான ஒரு இந்தியத் தமிழ்த் திரைப்படமாகும். பிரபு, சாந்தினி, கீதா, சிவகுமார், பாரதி ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு இளையராஜா இசையமைத்திருந்தார்.

## நடிகர்கள்
* பிரபு ஆக அருண்
* சாந்தினி ஆக சுகந்தி
* கீதா
* சிவகுமார்
* பாரதி
* சரத்குமார்

## பாடல்கள்
இத்திரைப்படம் இளையராஜாவின் இசையமைப்பில் வெளியானது.

## மேற்கோள்கள்

## வெளி இணைப்புகள்
* 

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:சிவகுமார் நடித்த திரைப்படங்கள்
போரிசு அலெக்சாந்திரோவிச் வொரந்த்சோவ்-வெல்யமினோவ்

**பரீசு அலெக்சாந்திரவிச் வரண்சோவ்-வெல்யமீனவ்** ( ) (பிப்ரவரி 14, 1904 - ஜனவரி 27, 1994) ஒரு  சோவியத்/உருசியரும் வானியற்பியலாளரும் ஆவார்.  இவரது பெயர் சிலவேளைகளில் **வரண்சோவ்-வெல்யமீனவ்** எனவும் வழங்கப்படும்.

உடுக்கண வெளித் தூசுகள் ஒளியை உட்கவர்தலைத் தனித்துக் கண்டுபிடித்தார். இதையே இராபெர்ட் ஜூலியசு திரம்பிலர் என்பவரும் தனித்துக் கண்டறிந்தார். இவர் இப்போது வரண்சோவ்-வெல்யமீனவ் பால்வெளிகள் (இது *ஊடாட்டப் பால்வெளிகளின் வான்படமாகும்*) என வழங்கும் பால்வெளிகளின் அட்டவணையைத் தொகுத்தார். மேலும் இவர் இதைவிட மிகப்பெரியதும் பொதுவானதுமான பால்வெளிகளின் பொது அட்டவணையையும் (இது *பால்வெளிகளின் புறவடிவியல் அட்டவணை*) தொகுத்தார்.  இவர் கோளியல் ஒண்முகில்களை ஆய்வு செய்து அவற்றைத் தனிவகையாகப் பிரித்தார். இவர் உருசிய மொழியில் தொடக்கநிலைப் பள்ளிக்கும் உயர்நிலைப் பள்ளிக்கும் தரமான வானியல் பாட நூல்களை எழுதியுள்ளார்.

## மேற்கோள்கள்

*Literatur von und über Boris Alexandrowitsch Woronzow-Weljaminow im Katalog der Deutschen Nationalbibliothek  

## வெளி இணைப்புகள்

*The Catalogue of Interacting Galaxies by Vorontsov-Velyaminov
*

பகுப்பு:1904 பிறப்புகள்
பகுப்பு:1994 இறப்புகள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:ஆசிய மாதக் கட்டுரைகள் நவம்பர் 2015
குகுசீலி

**குகுசீலி**  அல்லது **குகுஸீலி**  அல்லது **கெகெஸீலி** அல்லது **ஹோ ஸீல்** (( மங்கோலியன் நீல மலைமுகடு, (() திபெத்தியம் பத்தாயிரம் மலைகளின் தலைவன், ) என்பது சீனாவில் சிங்காய்-திபெத் மேட்டுநிலத்தின் வடமேற்குப் பகுதியில் ஒரு ஒதுக்குப்புறமான பகுதி. சீனாவில் குறைந்த மக்கள்தொகை கொண்ட பகுதியான இது உலகின் மூன்றாவது குறைந்த மக்கள்தொகை  கொண்ட பகுதியாக உள்ளது.

## புவியியல்
கடல் மட்டத்திலிருந்து 4,800 மீட்டர் சராசரி உயரத்தில் 83,000 சதுர கிலோமீட்டர் பரப்பளவு கொண்டு தங்குலு மற்றும் குன்லுன் மலைத்தொடர்களிடையே கிழக்கு-மேற்காக நெடுவரையில் சீனாவின் தென்மேற்கு எல்லைப் பகுதியில் திபெத் தன்னாட்சிப் பகுதி, வடமேற்கு சீனாவின் கின்ஹாய் பகுதி  ஸிண்ஜியாங் உய்குர் தன்னாட்சிப் பிராந்தியம் வரை நீண்டுள்ளது.  ஹோ ஸீலின் தென்கிழக்கு பகுதியில் பாயும் சுமர் ஆறு வடியுமிடம் மஞ்சள் ஆற்றின் தலையாய ஊற்றுக்களில் ஒன்றாகும். இப்பகுதியிலிருக்கும் ஏனைய பல ஆறுகள் கடலில் கலக்காமல் இங்குள்ள பல ஏரிகளில் வடிகின்றன. எனவே ஹோ ஸீலை ஏரிகள் மாவட்டம் என நீரியல் நிபுணர்கள் அழைக்கின்றனர்.  1995ம் ஆண்டு சீன நாட்டின் பாதுகாக்கப்பட்ட இயற்கைப் பகுதி என இங்கு 4,600 மீட்டர் சராசரி உயரத்திலிருக்கும் 45,000 சதுர கிலோ மீட்டர் பரப்பு வரையறுக்கப்பட்டது

## புவியமைப்பியல்
ஹோ ஸீல் பல எரிமலைகளைக் கொண்ட பகுதி.  ஹவாயில் இருப்பதைப் போன்ற எரிமலைகள் இந்த பகுதியில் உள்ளன. இப்பகுதியைச் சுற்றியுள்ள பெயரிடப்படாத எரிமலைப் புலங்களில் புத்துயிர் ஊழிக்கால (Cenozoic) எரிமலைகள் பல உள்ளன.
300 சதுர கிமீ பரப்பளவு கொண்ட  பமாவோச்சீயோங்ஸோங் என்ற எரிமலை உச்சியின் வடகிழக்கில் கச்சிதமாகப் பாதுகாக்கப்பட்டுள்ள மாளிகை உள்ளது. மேலும் நாலாம்பகுதியுக  (Quaternary) காலத்தைச் சேர்ந்த ஏரிப்படிமங்களின் மேலோடிய எரிமலைக்குழம்பின் படிமங்களும் உள்ளன. 
சீயாங்பாசீயன் என்ற எரிமலை குன்லுன் மலைத்தொடரின் தெற்கு எல்லையில் பரவியுள்ளது. 1973 இல் எடுக்கப்பட்ட ஒரு செயற்கைக்கோள் புகைப்படத்தின்படி எரிமலை வெடிப்பினால் உண்டானது என எண்ணப்பட்ட குகுசீலி கால்டிரா என்ற எரிமலையிலுள்ள  ஒரு கூம்பு இப்பொழுது செயல்நிலையில் இல்லை என்று கருதப்படுகின்றது.

## வனவளம்
கடுமையான காலநிலை இருந்தபோதிலும் ஹோ ஸீல் பகுதியில் 230-க்கும் மேற்பட்ட உயிரினங்கள் வாழ்கின்றன. 
இவற்றுள்  காட்டு யாக், காட்டுக் கழுதை, வெள்ளை உதட்டு மான், பழுப்பு கரடி அழிந்து வரும் திபெத்திய மான் அல்லது சிரு என  20 வகையான காட்டு விலங்குகள் சீன அரசு பாதுகாப்பில் இருக்கின்றன,
பிராந்தியத்தின் பழுப்புநிறக் கரடிகளின் தலையாய உணவு இப்பகுதியில் ஏராளமாக வாழும் மேட்டுநிலத்தின் பிகா எனப்படும் ஒரு சிறிய கொறிணி வகை விலங்கு. யாக் மற்றும் மான்களையும்  கரடிகள் உண்டு வாழும்.
குறைந்த அளவிலேயே அறியப்பட்ட இந்த பிராந்தியமும், அவ்வாறேயான திபெத்திய மானினமும்  2004 ல் குகுசீலி படம் வெளிவந்தபின் மாற்றம் கண்டன.

## போக்குவரத்து
பாதுகாக்கப்பட்ட இயற்கைப் பகுதியின் கிழக்கு எல்லை நெடுகிலும்  சிங்ஸாங் தொடருந்தும் சீனா தேசிய நெடுஞ்சாலை 109ம் செல்கின்றது. தற்போது உலகின் மிக உயர்ந்த தொடருந்து சுரங்கப்பாதையான, கடல் மட்டத்திலிருந்து 4905 மீட்டர் உயரத்தில் நுழைவாயில்களும் 1338 மீ நீளமும் கொண்ட,  ஃபெங்குஷான் சுரங்கப்பாதை இப்பகுதியில் உள்ளது. 

## வெளியிணைப்புகள்
* சிருவைக் காப்பாற்றுங்கள் 
* enorth.comல் கெகெஸீலி 
* ஹோ ஸீலுக்கு ஒரு பயணம்--ஒரு சுற்றுச்சூழல் தன்னார்வலரின் ஒரு நாட்குறிப்பேடு 

## மேற்கோள்கள்

பகுப்பு:சீனப் புவியியல்‎
பகுப்பு:ஆசிய மாதக் கட்டுரைகள் நவம்பர் 2015‎
கும்பு

**கும்பு** (Khumbu) (இது எவெரெசுட்டுப் பகுதி என்றும் அழைக்கப்படும்) என்பது இமயமலைப்பகுதியில் எவரெசுட்டு முகடும் மலையும் இருக்கும் நேப்பாளத்தின் வடகிழக்குப் பகுதி ஆகும். இது நேப்பாளத்தின் சோலுகும்பு மாவட்டத்தின் ஒரு பகுதி. இது சாகர்மாதா இயற்கைப் புரவகத்தின் ஒரு பகுதியும் ஆகும். கும்புப் பகுதி இமயமலைப்பகுதியில் செர்ப்பா இன மக்கள் வாழும் முக்கியமான மூன்று பகுதிகளில் துலுங்கு அல்லது கம்பு என்னும் பகுதியாகும். மற்ற இரண்டு பகுதிகள் சோலு, பரக்கு ஆகியவை ஆகும். இந்தக் கும்புப் பகுதியில் நாமிச்சே பசார் (இதன் பழைய பெயர் *பெரிய காடு* என்று பொருள்படும் "நாவுச்சே" என்பதாகும்) என்னும் ஊரும் தாமே, குமுஞ்சுங்கு, பங்குபுச்சே, பெரிச்சே, குண்டே ஆகிய ஊர்களும் அடங்கும். தெங்குபுச்சே என்னும் இடத்தில் அமைந்துள்ள புகழ்பெற்ற புத்தத்துறவியர் மடமும் கும்புப் பகுதியில் அடங்கும்.

கும்பின் உயரவலயம் 3,300 மீட்டர் (11,000 அடி) முதல் 8,848 மீட்டர்  (29,029&nbsp;அடி) ஆகிய எவரெசுட்டு உச்சி வரை அமையும். 
கும்புப்பகுதியானது சாகர்மாதா நாட்டுப் புரவகமும் (மாஞ்சு எனப்படும் ஊருக்கு வடக்கே உள்ள பகுதி), சாகர்மாதா புரவகத்துகத்தின் இடையரண் பகுதியாகிய (buffer zone) இலுக்குலாவுக்கும் மாஞ்சு பகுதிக்கும் இடைப்பட்ட பகுதியும் அடங்கும்.

கும்பு என்னும் பனிப்பையாறு (Glacier) கடைசிப் பெரிய பனியூழியின் விளைவால் ~500,000 ஆண்டுகளுக்கு முன்பு தோன்றியதாகக் கருதப்படுகின்றது, 

இலோன்லி பிளானட்டு (Lonely Planet) என்னும் சுற்றுலா பதிப்பகம் கும்புப் பகுதியை உலகின் ஆறாவது மிகச்சிறந்த இடம் எனக் குறிக்கின்றது.

## கும்புப்பகுதியில் உள்ள ஊர்கள்

* திங்குபுச்சே (Dingboche)
* குண்டே (Kunde village)
* குமுஞ்சுங்கு (Khumjung)
* இலபோச்சே (Lobuche)
* இலுக்குலா (Lukla)
* நாமிச்சே பசார் (Namche Bazaar)
* தெங்குபுச்சே (Tengboche)
* போர்ட்ஃசே (Phortse)
* தாமே (Thame)
* தமோ (Thamo)
* பங்குபுச்சே (Pangboche)
* பஃகுடிங்கு (Phakding)
* மாஞ்சோ (Monjo)

## மேற்கோள்களும் அடிக்குறிப்புகளும்

## வெளியிணைப்புகள்
*

பகுப்பு:நேபாளத்தின் வளர்ச்சி பிராந்தியங்கள்
முக்திநாத்

**முக்திநாத்** (Muktinath), நேபாள நாட்டின், கண்டகி மாநிலத்தில் முஸ்தாங் மாவட்டத்தில்  இமயமலையில் 3,710 மீட்டர் உயரத்தில் அமைந்த, இந்து மற்றும் பௌத்தர்களின் புனித தலமாகும்.

வைணவர்கள் போற்றும் 108 திவ்ய தேசங்களில், முக்திநாத் 105வது திவ்ய தேசமாகும். திருமங்கையாழ்வார் மற்றும் பெரியாழ்வார் ஆகியவர்கள் முக்திநாதரை போற்றிப் பாடி மங்கள்சாசனம் செய்துள்ளனர். ஆண்டின் மார்ச் மாதம் முதல் சூன் மாதம் முடிய முக்திநாத் தரிசனம் செய்ய ஏற்ற காலமாகும்.

முக்திநாத்தில் பாயும் கண்டகி ஆற்றில் கிடைக்கும் சாளக்கிராமத்தை, வைணவர்கள் நாரயாணனின் அம்சமாக கருதி வீட்டின் பூஜை அறையில் வைத்து வழிபடுகிறார்கள்.

முக்திநாத் இருப்பிடத்தை 51 சக்தி பீடங்களில் ஒன்றாக சாக்தர்கள் கருதுகின்றனர்.  திபெத்திய பௌத்தர்கள் முக்திநாத்தை  *நூறு புனித நீர் நிலைகள்*  எனப் போற்று வழிபடுகிறார்கள்.  தாந்திரீக திபெத்திய பௌத்தர்கள், முக்திநாத்தில் உள்ள  *டாகினி*  என்ற பெண் தெய்வத்தின் இருப்பிடமாக கருதுகின்றனர்.

## பயண காலம் & வழி
ஆண்டின் மார்ச் மாதம் முதல் சூன் மாதம் முடிய முக்திநாதரை தர்சனம் செய்ய ஏற்ற காலமாகும்.
கடும் குளிர் மற்றும் மேக மூட்டத்தால் முக்திநாத் பயணம் கடுமையானது. எனவே முதலில் காட்மாண்டிலிருந்து, பொக்காராவை அடைந்து,  அங்கிருந்து வான் வழியாக ஹெலிகாப்டர் அல்லது சிற்றுந்து மூலம் முக்திநாதரை தரிசிக்கலாம். பொக்காராவிலிருந்து முக்திநாத் செல்லும் வழியில் ராணிபௌவா, ஜோர்கோட், ஜார்கோட், சோங்கூர், காக்பெனி அல்லது ஜோம்சோம் ஆகிய இடங்களில் தங்க வசதியுள்ளது. சிற்றுந்து மூலம் காத்மாண்டிலிருந்து 377 கிலோ மீட்டர் தொலைவில் உள்ள முக்திநாத் கோயிலை அடைய 10 மணி நேரமாகும். காத்மாண்டிலிருந்து வான் வழியாக 194 கிலோமீட்டர் தொலைவில் அமைந்துள்ளது.

## இதனையும் காண்க
* பசுபதிநாத் கோவில்
* சங்கு நாராயணன் கோயில்
* லும்பினி
* பௌத்தநாத்
* பக்தபூர் நகர சதுக்கம்
* பாதன் நகர சதுக்கம்
* அனுமன் தோகா நகர சதுக்கம்
* பொக்காரா
* சுயம்புநாதர் கோயில்
* சித்வான் தேசியப் பூங்கா
* கண்டகி ஆறு
* உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## படக்காட்சியகம்



File:Entrance to Muktinath-Temple in Mustang-Region of Nepal.JPG|கோயில் நுழைவாயில்
File:Muktinath Temple, Mustang, Nepal.JPG|பனி போர்த்திய முக்திநாத் கோயில் விமானம்
File:Pilgrim showering under the 108 holy Taps at Muktinath-Temple - Mustang - Nepal - with friends filming.JPG|பௌத்தர்கள் போற்றும் 108 புனித தீர்த்த குழாய்கள்  
File:Tap in Muktinath-Temple - Mustang - Nepal.JPG|பௌத்த புனித நீர் குழாய்


## மேற்கோள்கள்

## வெளி இணைப்புகள்
* http://www.muktinathdarshan.com
* முக்திநாத் யாத்திரை - காணொளி
*  முக்திநாதரை வழிபடும் இந்தியப் பிரதமர் நரேந்திரமோடி - காணொளி
கூகுள் மேப்பில் முக்திநாத் கோயிலின் அமைவிடம்
* http://www.sharmatravelsnepal.com/muktinath 
* http://www.lumleholidays.com/pligrimage-tours/muktinath-tour.html
* http://www.tirupatiholidays.com/tour/Muktinath.htm 
* முக்திநாத் ஸ்ரீமூர்த்தி திருக்கோவில், நேபாளம்
* http://www.muktinath.org/muktinath/  More backgrounds on Muktinath-Chumig Gyatsa



பகுப்பு:நேபாள இந்துக் கோயில்கள்
பகுப்பு:108 திவ்ய தேசங்கள்
பகுப்பு:ஆசிய மாதக் கட்டுரைகள் நவம்பர் 2015
பகுப்பு:வைணவ தலங்கள்
பகுப்பு:இந்து யாத்திரைத் தலங்கள்
பகுப்பு:கண்டகி பிரதேசம்
பேரரசி மிளகுக் குடுவை

**பேரரசி மிளகுக் குடுவை** என்று பொதுவாக அறியப்படும் **ஒக்சுனே மிளகுக் குடுவை** ஒரு வெள்ளியாலான மிளகுக் குடுவை ஆகும். பகுதியாகப் பொன்முலாம் பூசப்பட்ட இது ஏறத்தாழ கிபி 400 ஆண்டைச் சேர்ந்தது. ஓக்சுனே புதையலின் ஒரு பகுதியாக நவம்பர் 1992ல் கண்டெடுக்கப்பட்ட இது தற்போது பிரித்தானிய அருங்காட்சியகத்தில் உள்ளது. இக்குடுவை ஒரு பெண்ணின் உடலின் மேலரைப் பகுதியைக் காட்டும் உள்ளீடற்ற சிலை வடிவிலானது. அடிப்பகுதியைத் திறந்து அதற்குள் மிளகுத்தூள் அல்லது வேறு தூள்களை உள்ளிடுவதற்கு ஏற்ற வகையில் இது அமைக்கப்பட்டுள்ளது. இதன் அடிபகுதியில் மூன்று நிலைகளைக் கொண்ட ஒரு சுழலும் வட்டு பொருத்தப்பட்டுள்ளது. ஒரு நிலை தூள்களை உள்ளிடுவதற்கு வழியேற்படுத்துகிறது. அடுத்த நிலையில் தூளை வெளியே எடுப்பதற்கான சிறு துளைகளோடு அமைந்தது. மூன்றாவது நிலை குடுவையை முற்றாக மூடுவதற்கானது. 2010ல் பிபிசி வானொலி 4 இன் "100 பொருட்களில் உலக வரலாறு" என்னும் தொடரில் 40 ஆவது பொருளாக இடம்பெற்றது.

## பெயர்
கிழக்கு உரோமப் பேரரசின் பிற்காலத்தில் பயன்பட்ட எஃகுவேலைத்தலத் தராசில் பயன்படுத்தப்பட்ட எடைக் கற்கள் ஒக்னேயில் கண்டெடுக்கப்பட்ட இந்த மிளகுக் குடுவையின் வடிவத்தை ஒத்திருந்தன. இம்மிளகுக்குடுவை கண்டெடுக்கப்பட்ட காலத்தில் மேற்குறிப்பிட்ட எடைக்கற்கள் ஒரு பேரரசியின் உருவத்தைக் கொண்டது எனக் கருதப்பட்டது. இதனால், அதைப் போல் இருந்த மிளகுக் குடுவையையும் பேரரசி மிளகுக்குடுவை என அழைத்தனர். பிற்காலத்தில் குறித்த வெண்கல எடைக்கற்கள் ஒரு பேரரசியையோ அல்லது ஒரு உரோமக் கடவுளையோ குறிக்கவில்லை என்ற கருத்து வலுப்பெற்றது. உருவத்தின் கையில் இருக்கும் சுருள் கல்வியையும், செல்வத்தையும் குறிக்கிறது என்றும், உருவத்தின் முடி பேரரசிக்கு உரியதாகக் காணப்படவில்லை என்றும் சுட்டிக்காட்டப்பட்டது. மிளகுக் குடுவையை ஆராய்ந்தவர்கள் "பேரரசி" என்பதற்குப் பதிலாக "பெண்" என்னும் பெயரே பொருத்தமானது என்கின்றனர். இருந்தாலும், மிளகுக்குடுவை ஏற்கெனவே "பேரரசி"யின் பெயரில் பரவலாக அறியப்பட்டுவிட்டதால் அப்பெயரே தொடர்கிறது.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:தொல்பொருட்கள்
ஆரணிப் பட்டு

**ஆரணிப் பட்டுச் சேலை** (*Arani sarees*) என்பது இந்திய  நாட்டில் உள்ள தமிழ்நாட்டின் ஆரணி நகரில் உருவாக்கப்படும் ஒரு பாரம்பரிய பட்டுச் சேலை ஆகும்..இந்த பட்டுப்புடவைகளை ஆரணி நகரில் தயாரிக்கப்படுவதால் ஆரணியை, ஆரணி பட்டு நகரம் (ஆரணி சில்க் சிட்டி) எனவும் அழைப்பர்

சேலை என்பது நான்கு கெஜம் முதல் ஒன்பது கெஜம் வரை நீளமுள்ள தைக்கப்படாதத் துணி ஆகும். சாடி என்ற சமஸ்கிருத சொல்லை வேர்ச்சொல்லாகக் கொண்ட  சேலை குறித்த குறிப்புகள் ஐந்தாவது, ஆறாவது நூற்றாண்டு காலத் தமிழ் இலக்கியங்களில் காணப்படுகின்றன. தங்கச் சரிகை வேலைப்பாடுகள்  இச்சேலையில் உள்ளது.
ஆரணி சேலை புவிசார் குறியீடு பெற்றுள்ளது.
காஞ்சிபுரத்திற்கு அடுத்தப்படியாக பட்டுப்புடவைகளுக்கு பெயர் பெற்றது இந்த ஆரணி பட்டு நகரம். மாவட்டத்தில் அதிக வருவாய் ஈட்டித்தரும் நகரமாக ஆரணி நகரம் உள்ளது.

ஆரணி பட்டு உற்பத்தியில் மற்றும் விற்பனையில் ஆரணி பட்டுப் புடவைகளுக்கு 2018 ஆம் ஆண்டு தேசிய விருது பெற்றுள்ளது. ஆரணி சேலை புவிசார் குறியீடு பெற்றுள்ளது.[4]

## ஆரணி பட்டு வரலாறு
இந்த தொழில் அதிக அளவில் ஆரணி மற்றும் ஆரணியை சுற்றியுள்ள பகுதிகளில் தழைத்தோங்கியது. வடமாதிமங்கலம் மற்றும் தேவிகாபுரம் போன்ற ஊர்களில் உள்ள கல்வெட்டுகளில் தறி நெசவு செய்த தகவல்கள் கிடைக்கின்றன. ஆரணியில் பட்டு நெசவு விஜயநகரப் பேரரசு காலத்தில் தொடங்கி ஜாகீர் ஆட்சி காலத்திலும் மற்றும் ஆங்கிலேயர் காலத்திலும் வளர்ச்சி அடைந்தது. தம்பன்ன செட்டியார் என்பவர் அமைத்த பட்டு முற்க்காலையே முதல் ஆலையாக கருதப்படுகிறது. பின்னர் அச்சுக்கட்டும் தொழிலை கண்ணையா நாயுடு என்பவரும், பல வண்ணங்களில் சாயமிடும் முறையை வி. விஜயராகவா நாயுடு என்பவரும் கொண்டு வந்தனர். பின்னர் படிப்படியாக பட்டு உற்பத்தி நெசவாளர்களும், பட்டு உற்பத்தி விற்பனையாளர்களும் பெருகினர்.

### ஆரணி பட்டுக் கைத்தறி குழுமம்

தமிழகத்தில் அசல் வெள்ளி ஜரிகை இழைகளை பயன்படுத்தி நெசவு செய்யும் கைத்தறி பட்டுச் சேலை குழுமங்களிலியே மிகப்பெரிய குழுமமாக ஆரணி இயங்கி வருகிறது. 35000க்கும் மேற்பட்ட பாரம்பரியமான நெசவு கலைஞர்களைக் கொண்டு ஆரணி இயங்கி வருகிறது 

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்
## மேற்கோள்கள்

## வெளியிணைப்புகள்
*ஆரணிக்கு அடையாளம் தந்த பட்டு

பகுப்பு:புடவைகள்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
கதிரிமங்கலம் கிராமம்

**கதிரிமங்கலம்** தமிழ்நாடு, வேலூர் மாவட்டம், திருப்பத்தூர் வட்டாரத்திலுள்ள ஒரு ஊராட்சியாகும். திருப்பதூரிலிருந்து 5 கி.மீ..தொலைவில் உள்ளது. இங்கு நூறுவருட பழங்காலக் கோயில்கள் உள்ளன. சுமார் 5000 மக்கள் வசிக்கின்றனர். இங்குள்ள பள்ளி 1927ஆம் ஆண்டு தொடங்கப்பட்டது.

## மேற்கோள்கள்

பகுப்பு:வேலூர் மாவட்டத்திலுள்ள கிராமங்கள்
ஜெ. பட்டி கிராமம்

**ஜெ.பட்டி கிராமம்**, திருவண்ணாமலை மாவட்டம், சேத்துபட்டு வட்டம், பெரணமல்லூர் ஒன்றியத்தில் உள்ள மிகவும் அழகிய ஒரு கிராமம். இங்கு எழுநூற்றுக்கும் மேற்பட்ட மக்கள் வாழ்கின்றனர். இக்கிராமத்தை சுற்றிலும் பல கிராமங்கள்  உள்ளன. குறிப்பாகக் கோட்டுப்பாக்கம் கிராமத்தில் உள்ள பரதேசி ஆறுமுக சுவாமிகளின் ஜீவ சமாதி, ஒவ்வொரு வருடமும் ஆடி அமாவாசை அன்று சிறப்பானது. இத்தினத்தில் குழந்தைப் பேறு இல்லாத பெண்கள் மண்சோறு சாப்பிட்டால் குழந்தை பிறக்கும் என்கிற நம்பிக்கை நிலவுகிறது. இக்கிராமத்தில் விவசாயம் அடிப்படை தொழிலாகும். இக்கிராமத்தின் தோற்றம் சிறிய ஊட்டி போன்று காணப்படும்.

பகுப்பு:திருவண்ணாமலை மாவட்டத்திலுள்ள கிராமங்கள்
மும்பை நிலச்சரிவு 2000

**மும்பை நிலச்சரிவு 2000** *(MUMBAI LANDSLIDE 2000) 2000* ஆம் ஆண்டு ஜூலை 12 ல் மும்பை புற நகர் பகுதியான கத்கோபர் என்ற இடத்தில் நிலச்சரிவு ஏற்பட்டது. அந்நிலச்சரிவில் 27 ஆண்கள், 15 பெண்கள் மற்றும் 15 குழ்தைகள் உட்பட 67 பேர் உயிரிழந்தனர்.மேலும், 50 க்கும் மேற்பட்டோர் படுகாயம் அடைந்தனர்.சுமார் 100 க்கும் மேற்பட்ட குடிசை வீடுகள் மண்ணில் புதையுண்டன. 150 தீயணைப்புப் படையினர் மீட்புப் பணியில் ஈடுபட்டனர் . மண் அரிப்பு மற்றும் தொடர் மழையின் காரணமாக இந் நிலச்சரிவு ஏற்பட்டது. இதன் பிறகு தொடங்கப்பட்ட ஆய்வில் மும்பையில் 49 நகரப் பகுதிகள்,278 புற நகர் பகுதிகள் என மொத்தம் 327 பகுதிகளில் நிலச்சரிவு அபாயம் உள்ளதாக மும்பை மாநகராடசி நிர்வாகம் கண்டறிந்துள்ளது
.
## மேற்கோள்கள்

பகுப்பு:இந்தியாவில் நிலச்சரிவுகள்
திங்குபுச்சே

**திங்குபுச்சே** (Dingboche, दिङबोचे)  என்னும் ஊர்  நேபாள நாட்டில் இமய மலைப்பகுதியில் வடகிழக்கே உள்ள கும்புப் பகுதியில் சுக்குக்குங்கு பள்ளத்தாக்கில் உள்ளது. இவ்வூரின் மக்கள் தொகை ஏறத்தாழ 200 பேர் என 2011 ஆண்டிற்கான கணக்கெடுப்பு குறிக்கின்றது. இவ்வூர் கடல்மட்டத்திலிருந்து 4,530 மீட்டர் (14,800&nbsp;அடி) உயரத்தில் அமைந்துள்ளது.

## சுற்றுலா

திங்குபுச்சே கரட்டுநடை உலாவுநர்களுக்கும் மலையேறிகளுக்கும் பிடித்தமான இடம். எவரெசுட்டு முகட்டிற்கும், அமா தபலாம், இமுஞ்சாட்ஃசே (Imja Tse; Tse என்றால் முகடு அல்லது சிகரம் எனப்பொருள்) ஆகிய மலைமுகட்டை நோக்கிப் போவோருக்கு இவ்விடம் உகந்த தங்குமிடம். உயரச்சூழலுக்கு பழக்கப்படுத்திக்கொள்ள பெரும்பாலும் இரண்டு இரவு இங்கே தங்குவார்கள்

இவ்வூர் சுற்றுலா வருகையர்களை நம்பி இருக்கின்றது. மலையேறிகள் விடுதிகளில் தங்குவதும், கூடாரமடித்துத் தங்குவதும் பரக்கக் காணக்கூடியது. இமுஞ்சா ஆறு (Imja River) இவ்வூருக்குக் கிழக்காகப் பாய்கின்றது.

ஓர் உலங்கு வானூர்தி (எலிக்காட்டர்) இறங்கு தளம் இமுஞ்சா ஆற்றுக்கு மேற்கே அமைந்துள்ளது. உலகின் மிக உயரத்தில் அமைந்த பில்லியர்டு விளையாட்டு அரங்கங்களில் ஒன்றும் இங்குள்ளது.

திங்குபுச்சேயின் சிறப்பான அமைப்புகளில் ஒன்று பல கிலோமீட்டர் தொலைவுக்கு வெவ்வேறு அளவிலான கல்லால் ஆன சுவர் அமைக்கப்பட்டிருத்தல். இது பள்ளத்தாக்கு முழுவதையும் உள்ளடக்கியதாகவிருக்கின்றது. நிலத்தை உழ இந்தக் கல்லால ஆன சுவரில் இருந்து கல்லை எடுத்து குவித்து இருக்கின்றார்கள்.

## போக்குவரத்து
நாமிச்சே பசார் அல்லது தெங்குபுச்சேயில் இருந்து வரும்பொழுது திங்குபுச்சேயே பெரிச்சேயைவிட நல்ல தேர்வு. இங்கு நல்ல கதிரொளியிருப்பதும், கும்புப்பள்ளத்தாக்கிலிருந்து குளிர்க்காற்றில்லாமல் இருப்பதும் சிறப்பானது. ஊரின் தேவைக்கு ஏற்ற பொருள்களை எடுத்து வருவதற்கும், ஊரின் விளைபொருள்களை எடுத்துச்செல்வதற்கும் பெரும்பாலான போக்குவரத்துகள் கவரிமா (yak), அல்லது கோவேறு கழுதை அல்லது கால்நடையாகச் சுமந்து செல்வதுதான்

## தட்பவெப்பநிலை
திங்குபுச்சே மழையும் குளிர்ந்த கோடையும், உலர்ந்த குளிர்ந்த குளிர்காலமும் கொண்டது. இவ்விடத்தின் உயரமும் கோடையில் பருவ மழையும் தட்பவெப்பநிலையைக் கட்டுப்படுத்துகின்றது.
இளவேனில் காலத்திலும் (மார்ச்சு-ஏப்பிரல்), இலையுதிர்காலத்திலும் (அக்டோபர்-நவம்பர்) ஏறுவது சிறந்த்து, ஏனெனில் நல்ல வெப்பநிலையும், மலைப்பகுதியில் காணுந்தொலைவும் நன்றாகவிருக்கும். குளிர்காலத்தில் பல விடுதிகள் மூடியிருக்கும். மிகுந்த குளிராகவும் இருக்கும். நீர் உறையும் வெப்பநிலைக்குக் கீழாகவே பெரும்பாலும் இருக்கும். ஆகவே மலையேற்றத்துக்குச் சிறந்த காலம் அன்று.

## படக்காட்சியகம்

## குறிப்புகள்



## வெளியிணைப்புகள்

 Travelpod Dingboche

பகுப்பு:நேபாள ஊர்கள்
மக்காவ்வின் வரலாற்று மையம்

**மக்காவ்வின் வரலாற்று மையம்** (*Historic Centre of Macao*)  (; ) என்பது முன்னாள்  போர்த்துக்கேய குடியேற்றப் பகுதியாகவிருந்த மக்காவ்விலுள்ள இருபதிற்கும் மேற்பட்ட, சீனத்துப் பண்பாட்டையும் போர்த்துக்கேய பண்பாட்டையும்]]  ஒருங்கிணைத்த, கட்டிடங்கள் உள்ள நகரப்பகுதியாகும்.  இவை இந்த நகரின் கட்டிடப் பாரம்பரியத்தைப் பறை சாற்றுவனவாக அமைந்துள்ளன. இவற்றில் , நகர சதுக்கங்கள், சாலையமைப்புகள், தேவாலயங்கள், கோவில்கள்  அடங்கியுள்ளன.

2005இல் இவற்றை ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களப் பட்டியலில் ஏற்றது; சீன மக்கள் குடியரசில் உள்ள உலகப் பாரம்பரியக் களங்களில் இது 31வது களமாகும். யுனெசுக்கோ இவற்றைப் பற்றிக் குறிப்பிடுகையில்: "வரலாற்றுச் சிறப்பு மிக்க சாலைகள், வீடுகள், சீன/போர்த்துக்கேய சமய, அரசுக்  கட்டிடங்கள் அடங்கிய மக்காவ்வின் வரலாற்று மையம், பண்பாடு, கட்டிடப் பாணி, தொழினுட்பம், அழகியல் ஆகியவற்றில் கிழக்கத்திய, மேற்கத்திய பண்பாடுகளின் தாக்கத்திற்கு சான்றாக  விளங்குகின்றது." என்றும் "...பன்னாட்டு வணிகத்தின் உந்துகையால் சீனாவிற்கும் மேற்கு நாடுகளுக்கும் இடையேயான மிகத் தொன்மையான, நீண்ட கால உறவை வெளிப்படுத்துவனவாக உள்ளன." என்றும் கூறியுள்ளது.
## வரலாற்று மையத்திலுள்ள இடங்கள்
மக்காவு மூவலந்தீவில் நகர மையத்திலுள்ள மக்காவ்வின் வரலாற்று மையம் இரண்டு வலயங்களாகப் பிரிக்கப்பட்டுள்ளது; ஒவ்வொரு வலயமும்  இடையகப் பகுதியால் சூழப்பட்டுள்ளது.

### வலயம் 1
முதலாம் வலயம் மவுண்ட் ஹில்லிற்கும் பர்ரா ஹில்லிற்கும் இடைப்பட்ட குறுகிய நிலப்பகுதியில் அமைந்துள்ளது.

#### கட்டிடங்கள்

#### சதுக்கங்கள்

### வலயம் 2

பூங்காவும் நகரியப் பகுதிகளும் உள்ளடங்கிய  இடைநிலப் பகுதியால் இந்த வலயம் சூழப்பட்டுள்ளது.
*குய்யா கோட்டையில் குய்யா திருமனையும் குய்யா கலங்கரை விளக்கமும் உள்ளன.
## மேலாண்மை
மக்காவு வரலாற்று மையத்தில் உள்ள பெரும்பான்மையானக் கட்டிடங்கள் சீன மக்கள் குடியரசின் சிறப்பு நிர்வாகப் பகுதிக்குச் சொந்தமானவை. இந்த நிர்வாக அமைப்பின் பல்வேறு துறைகள்/ஆணையங்கள் இவற்றை பராமரித்து வருகின்றன. சிறப்பு நிர்வாகப் பகுதி அரசின் பண்பாட்டுக் கழகம் மண்டாரின் மாளிகை, புனித பவுல் தேவாலயத்தின் இடிபாடுகள், பழையச் சுவரின் பகுதிகள், மலைக்கோட்டை, குய்யா கோட்டை ஆகியவற்றை மேற்பார்க்கின்றது.

லீல் செனடோ கட்டிடத்தை மக்காவு பிராந்திய நகராட்சி மன்றமும், அ-மா கோவிலை  அ-மா கோவில் அறக்கொடை சங்கமும்   ந ட்ச்சா கோவிலை அக்கோவிலின் மேலாண்மை வாரியமும் மேற்பார்க்கின்றன. மூரிஷ் பாரக்சை மக்காவு துறைமுக நிர்வாகம் பராமரிக்கின்றது.

மற்றவற்றை அவற்றிற்குரிய அமைப்புகள் மேலாண்மை செய்கின்றன. புனித. ஜோசப் குருமடமும் தேவாலயமும் அந்த மடாலயத்திற்கு உரியன; மக்காவு  கத்தோலிக்க மறைமாவட்டம் இவற்றை மேற்பார்வையிடுகின்றது. மெர்சி புனித மாளிகையை ஹோலி அவுஸ் ஆப் மெர்சி அறக்கட்டளை நிர்வகிக்கின்றது.  டொம் பெத்ரோ V அரங்கை அதற்குரிய மேலாண்மை வாரியம் நிர்வகிக்கின்றது.

வரலாற்று மையத்தில் நியமிக்கப்பட்டுள்ள கட்டிடங்கள் பல்வேறுச் சட்டங்களால் பாதுகாக்கப்படுகின்றன; இவற்றில் முதன்மையானது மக்காவு அடிப்படைச் சட்டம் ஆகும்.

## மேற்சான்றுகள்

## வெளி இணைப்புகள்

*அலுவல்முறை வலைத்தளம் 
*யுனெசுக்கோ உலகப்பாரம்பரியக் கள வலைத்தளத்திலிருந்து தகவல்கள்
*1001wonders.org : visit this site in panophotographies - 360 x 180 degree images 

பகுப்பு:மக்காவ்
பகுப்பு:சீனாவில் உள்ள உலக பாரம்பரியக் களங்கள்
பகுப்பு:ஆசிய மாதக் கட்டுரைகள் நவம்பர் 2015
காக்கிநாடா துறைமுகம்

**காக்கிநாடா துறைமுகம்** *(Kakinada port)* என்பது இந்தியாவின் கிழக்குக் கடற்கரையில் உள்ள காக்கிநாடாவில் அமைந்துள்ளது. இது விசாகப்பட்டினம் துறைமுகத்திற்குத் தெற்கே 170 கி.மீ தொலைவில் உள்ளது.
## தகவல்கள்
காக்கிநாடா துறைமுகம், பரப்பளவில்  ஒரு மிகப்பெரிய நங்கூரத் துறைமுகமமாக விளங்குகிறது. காக்கிநாடா ஆழ்கடல் துறைமுகம், காக்கிநாடா மீன்பிடித் துறைமுகம் மற்றும் கப்பல் கட்டும் தளம் போன்றவற்றையும் இத்துறைமுகம் உள்ளடக்கியுள்ளது.
## சிறப்புகள்
காக்கிநாடா நங்கூரத் துறைமுகம் ஒரு நூற்றாண்டு பழமையான மரபைக் கொண்டது. காக்கிநாடா ஆழ்கடல் துறைமுகம் என்பது ஒரு அனைத்து வகையான தட்பவெப்ப நிலைகளுக்கும் ஏற்ற ஆழ்கடல் துறைமுகம் ஆகும். மேலும், 12 மீட்டர் ஆழமுள்ள கால்வாயைக் கொண்டு உள்ளது. இத்துறைமுகம் 50,000 மெட்ரிக் டன் எடையுள்ள கலன்களை கையாளும் திறன் கொண்டது. 2010-2011 ஆம் ஆண்டில் 10.81 மில்லியன் டன் எடையை கையாண்டு உள்ளது.
## அரசுதவி
சமீபத்தில் ஆந்திர அரசு காக்கிநாடா கடற்கரையை 100 ஏக்கர் அளவிற்கு துறைமுகத்திற்காக விரிவுபடுத்தியுள்ளது.

## மேற்கோள்கள்

## இவற்றையும் காண்க
*ஐஎன்எஸ் விராட்

பகுப்பு:இந்தியத் துறைமுகங்கள்
பகுப்பு:காக்கிநாடா மாவட்டம்
நல்ல காலம் பொறந்தாச்சு

**நல்லகாலம் பொறந்தாச்சு** (Nalla Kaalam Porandaachu)  1990ஆவது ஆண்டில் டி. பி. கஜேந்திரன் இயக்கத்தில் வெளியான ஒரு இந்தியத் தமிழ்த் திரைப்படமாகும். எஸ். கௌரி, எஸ். ராமமூர்த்தி ஆகிய இருவரும் இணைந்து தயாரித்திருந்தனர். இப்படத்தில் பிரபு, ராஜேஷ், ரம்யா கிருஷ்ணன், சுஜாதா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு சங்கர் கணேஷ் இசையமைத்திருந்தனர்.

## நடிகர்கள்

* பிரபு
* ராஜேஷ்
* ரம்யா கிருஷ்ணன்
* சுஜாதா
* செந்தில்
* ஆனந்த் ராஜ்
* தில்லி கணேஷ்
* குலதெய்வம் ராஜகோபால்
* பாண்டு
* கே கே சௌந்தர்
* லூஸ் மோகன்
* அந்தோணி
* குண்டு கல்யாணம்
* சேது விநாயகம்
* ஓமக்குச்சி நரசிம்மன்
* செஞ்சி கிருஷ்ணன்
* டைப்பிஸ்ட் கோபு
* குயிலி
* பிரியா
* சத்தியப்பிரியா
* சங்கர் கணேஷ்

## பாடல்கள்
இத்திரைப்படத்திற்கு சங்கர் கணேஷ் இசையமைத்தனர். பாடல்களை வாலியும் பிறைசூடனும் எழுதியிருந்தனர்.

## மேற்கோள்கள்

## வெளி இணைப்புகள்
* 

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:ரம்யா கிருஷ்ணன் நடித்த திரைப்படங்கள்
1643

**1643** (**[[ரோம எண்ணுருக்கள்|MDCXLIII]]**) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 21 - ஏபெல் டாஸ்மான் தொங்கா தீவைக் கண்டுபிடித்தார்.
* பெப்ரவரி 6 - ஏபெல் டாஸ்மான் பிஜி தீவுகளைக் கண்டுபிடித்தார்.
* மே 14 - பதினான்காம் லூயி தனது ஐந்தாவது அகவையில் பிரான்சின் பேரரசன் ஆனான். இவர் 72 ஆண்டுகள் பதவியில் இருந்தான்.
* அக்டோபர் 8 - சூன்சி தனது 5வது அகவையில் சீனாவின் பேரரசனாக முடிசூடினான்.
* அக்டோபர் 28 - டச்சுக் கடற்கொள்ளைக்காரர் தாம் கைப்பற்றியிருந்த வால்தீவியாவில் இருந்து வெளியேறினர். இது பின்னர் சிலி நாடாகியது.
* டிசம்பர் 25 - கிறிஸ்துமசு தீவு முதல் தடவையாக பிரித்தானியக் கிழக்கிந்திய நிறுவனத்திற்குச் சொந்தமான "ரோயல் மேரி" கப்பலில் இருந்து கப்டன் மைனர்சு என்பவரால் அவதானிக்கப்பட்டது.
* எவஞ்சலிஸ்தா டொரிசெலி பாதரசக் காற்றழுத்தமானியைக் கண்டுபிடித்தார்.

## பிறப்புகள்
* அக்டோபர் 14 - முதலாம் பகதூர் சா, [முகலாயப் பேரரசர் (இ. [1712)

## இறப்புகள்

## மேற்கோள்கள்
எத்தீல் பினைல் ஈதர்

**எத்தீல் பினைல் ஈதர் அல்லது பீனடொல்** (Ethyl phenyl ether) இது ஒரு கரிமச் சேர்மம்.  பிற  ஈதர்களைப் போல,  எத்தீல் பினைல் ஈதரரும் ஆவியாதல், வெடித்து ஆவியாதல், பெரக்சைடு உருவாக்கும் திறன் ஆகிய பண்புகளைக் கொண்டிருகும். எதனால், ஈதர் போன்ற முனைவற்ற கரைப்பான்களில் கரையும், ஆனால் தண்ணீர் போன்ற முனைவுள்ள கரைப்பான்களில் கரையாது.

## மேற்கோள்

பகுப்பு:ஈதர்கள்
பிரித்திகா யாசினி

**பிரித்திகா யாசினி** (சேலம் மாவட்டம், தமிழ்நாடு, இந்தியா) காவல்துறை அதிகாரி தேர்வுக்காக விண்ணப்பித்த முதல் திருநங்கை ஆவார். இவர் ஆணாக பிறந்தாலும் பின்னர் உடலில் ஏற்பட்ட பெண்மை உணர்வு காரணமாக, அறுவை சிகிச்சை செய்து கொண்டு பெண்ணாக மாறியவர்.

## எழுத்துத்தேர்வு
சில மாதங்களுக்கு முன் தமிழக காவல்துறையில் சப்–இன்ஸ்பெக்டர் பணிக்கு அறிவிப்பு வெளியானபோது பிரித்திகா அதற்கு விண்ணப்பித்தார். திருநங்கை என்ற காரணத்துக்காக அவருடைய விண்ணப்பம் நிராகரிக்கப்பட்டது. தொடர்ந்து சென்னை உயர் நீதிமன்றத்தில், ரிட் மனு தாக்கல் செய்தார். மனுவை விசாரித்த நீதிமன்றம், எழுத்துத்தேர்வில் பிரித்திகாவை அனுமதிக்க உத்தரவிட்டது. அந்த தேர்வில் கலந்து பிரித்திகா தேர்ச்சி பெற்றார்.

## உடல்தகுதித்தேர்வு
எழுத்துத்தேர்வைத் தொடர்ந்து நடத்தப்பட்ட உடல் தகுதி தேர்வில் 400 மீ. நீளம் தாண்டுதல், எறி பந்து ஆகிய போட்டிகளில் தேர்ச்சி பெற்றார். இறுதியாக 100 மீட்டர் ஓட்டப்பந்தயத்தில் 17.5 நொடிகளில் கடக்க வேண்டிய தூரத்தை 18.5 நொடிகளில் கடந்து ஒரு நொடி காலதாமதமாக வந்ததாகக் கூறி சீருடை பணியாளர் தேர்வாணையத்தால் தோல்வியுற்றதாக அறிவிக்கப்பட்டார். தகுதி நீக்கமும் செய்யப்பட்டார். இதை எதிர்த்து பிரித்திகா மீண்டும் நீதிமன்றத்திடம் மனு செய்தார். வழக்கு விசாரணையில் இந்த தேர்வு முடிவின் வீடியோ ஆதாரங்களை வைத்து, மறுபரிசோதனை செய்யுமாறு நீதிமன்றத்தில் கோரிய மனுவின் காரணமாக, மனிதாபிமான அடிப்படையில் மீண்டும் நடத்தப்பட்ட 100 மீ ஓட்டத்தில் வெற்றி பெற்றார்.

## வெளி இணைப்புகள்
* யார் இந்த பிரித்திகா யாஷினி?
* இந்தியாவில் எஸ்ஐ ஆகும் முதல் திருநங்கை பிரித்திகா யாஷினி!
* இந்தியாவில் எஸ்.ஐ. ஆகப்போகும் முதல் திருநங்கை பிரித்திகா யாஷினி!
* எஸ்.ஐ. தேர்வில் 1.65 லட்சம் பேர் பங்கேற்பு

## மேற்கோள்கள்

பகுப்பு:திருநங்கை
பகுப்பு:இந்திய காவல் அதிகாரிகள்
பகுப்பு:சேலம் மாவட்ட மக்கள்
பகுப்பு:ந.ந.ஈ.தி நபர்கள்
எ. சித்தூர் வில்வநாதேசுவரர் கோயில்

**வில்வநாதேசுவரர் கோயில்** என்பது திருமுதுகுன்றம் (எ) விருத்தாசலம் – சேலம் சாலையில் 12 கி.மீ. வடமேற்குத் திசையில் வில்வாரண்யம் என்று பஞ்சபாண்டவர்களால் பூஜிக்கப்பட்ட நல்லூருக்கு தென்கிழக்கே 3 கல் தொலைவில் சித்தர் ஒருவர் வாழ்ந்த இடமாக கருதப்படும் சித்தூர் கிராமத்தில், ஊரின் சனிமூலையில் ஒரு லிங்கம் கண்டெடுக்கப்பட்டு சுமார் 300 ஆண்டுகளுக்கு முன்பு கட்டப்பட்ட பழமைவாய்ந்த கோவில் இதுவாகும்.

இங்கு வில்வநாத ஈஸ்வரர், நல்லநாயகி என இறைவனும் இறைவியும் அருள்பாலிக்கின்றனர். சித்தர் ஒருவர் இங்கு ஈஸ்வரனை வழிபட்டு வந்து ஐக்கியமானதால் சித்து + ஊர் = சித்தூர் என பெயர் பெற்றது. இக்கோவில் சுமார் 300 ஆண்டுகள் பழமைவாய்ந்ததாகும். மேலும் சித்தர் ஒருவர் சன்னாசியாக இருந்து இவ்விடத்தில் சமாதி அடைந்ததாகவும் இவ்வூரில் வாழ்ந்த பெரியவர் சன்னாசியப்பர் அருளால் நினைத்த மாத்திரத்தில் விபூதி,சாப்பாடு வரவழைத்து கொடுத்ததாக முன்னோர்களின் செவிவழிச்செய்தியாகும்.
சித்தூர் கிராமத்தின் தென் திசையில் அமைந்திருக்கும் சக்தி வாய்ந்த செல்லியம்மன்(எ) பிடாரி கோவில் சிறப்புடைய தலம் ஆகும். இங்கு மூலவர் மகிஷாசுரமர்த்தினி அமைந்துள்ள நிலையை வனதுர்க்கை என்று சிவச்சாரியார்கள் கூறுகின்றனர். எல்லோர்க்கும் எல்லாம் நல்கும் அம்பாள் இப்பகுதி மக்களுக்கு மட்டுமல்லாது சேலம் மாவட்ட மக்களுக்கும் குலதெய்வமாக அருள்பாலித்து வருகிறாள். இக்கோவில் சுமார் 300 ஆண்டுகள் பழமைவாய்ந்ததோடு ஏவல்,பில்லி,சூணியம் மாந்திரீகம் கற்றவர்கள் ஒரு இரவு கூட இவ்வூரில் தங்கமுடியாது என்பது முன்னோரின் செவிவழிச்செய்தியாகும்.

## மேற்கோள்


பகுப்பு:சேலம் மாவட்டத்திலுள்ள சிவன் கோயில்கள்
காந்தாரத்தில் புத்தர் சிலை

**காந்தார புத்தர் சிலை**, இன்றைய பாகிசுத்தானில் இருப்பதும், பண்டைய காந்தாரத்தைச் சேர்ந்ததுமான சமால் கார்கி என்னும் களத்தில் எடுக்கப்பட்ட ஒரு தொடக்ககாலப் புத்தர் சிலை ஆகும். இது கிபி இரண்டாம் அல்லது மூன்றாம் நூற்றாண்டைச் சேர்ந்தது. இது இப்போது பிரித்தானிய அருங்காட்சியகத்தில் 33ம் எண் அறையில் உள்ளது. கிபி முதலாம் நூற்றாண்டு வரை ஞானம் பெற்ற நிலையில் உள்ள புத்தர் சிலைகள் உருவாக்கப்படவில்லை. இக்காலத்துக்கு முன்னர் புத்தரை உயிரின உருவில் அமையாத காலடி போன்ற அனிகோனிக் குறியீடுகளால் பிரதிநிதித்துவம் பெற்றார். இப்பகுதி, பேரரசன் அலெக்சாண்டரால் உருவாக்கப்பட்ட கிரேக்க-பக்ட்ரிய இராச்சியத்தின் ஒரு பகுதியாக இருந்ததால், பிற காந்தார, கிரேக்க- பௌத்த கலைகளைப் போலவே இந்தச் சிலையும் பண்டைய கிரேக்கக் கலையின் செல்வாக்கைக் கொண்டுள்ளது.காந்தாரம், மாமன்னர் அலெக்சாண்டரின் ஆளுகைக்கு உட்பட்ட கிரேக்க-பாக்டீரிய ஆட்சிப்பரப்பின் ஒரு  பகுதியாக இருந்தது.

## விபரங்கள்

இச்சிலை இளகல் தீப்பாறையில் செதுக்கப்பட்டதனால், விரல் நகங்கள் வரையான நுணுக்கமாகச் செதுக்க முடிந்தது. நியம நிலைகளுள் ஒன்றாகக் கருதப்படும் இச்சிலையில் நிலை தர்மச்சக்கர முத்திரையையைக் காட்டுகிறது. ஞானம் பெற்று, உத்தரப் பிரதேசத்தின் வாரணாசிக்கு அருகில் சாரநாத்தில் தனது முதலாவது உபதேசத்தை வழங்கிய பின்னரே புத்தர் இத்தகைய ஒரு நிலையை மேற்கொண்டார்.புத்தர் கிமு 4ம் நூற்றாண்டில் வாழ்ந்திருந்தாலும், கிபி இரண்டாம் அல்லது மூன்றாம் நூற்றாண்டில் செய்யப்பட்ட இச்சிலை தொடக்ககாலச் சிலையாகும். இவ்வாறான சிலைகள் கிபி முதலாம் நூற்றாண்டு வரை உருவாக்கப்படவில்லை. புத்தர் இறந்து முதல் நான்கு நூற்றாண்டுகள் புத்தர் அவரது காலடி போன்ற குறியீடுகளாலேயே காட்டப்பட்டார்.

இப்புத்தர் அரசிருக்கை அல்லது ஒரு மேடையில் இடப்பட்ட மெத்தையில் இருப்பதாகக் காட்டப்பட்டுள்ளது. இருக்கைக்கு முன்னால் தலையில் முடியும் ஒளிவட்டமும் பொருந்திய போதிசத்வர்களும், இரு புறமும் முழந்தாழிட்ட நிலையில் ஆணும் பெண்ணுமான இரு உருவங்களும் உள்ளன. இவ்விருவரும், இச்சிலையை உருவாக்குவதற்கான நிதியை வழங்கியவர்களாக இருக்கலாம் எனக் கருதப்படுகிறது.

பிபிசி வானொலி 4ன் 100 பொருட்களில் உலக வரலாறு என்னும் நிகழ்ச்சித் தொடரில் ஒரு பொருளாக இச்சிலை பயன்படுத்தப்பட்டது. குறியீடுகளால் காட்டப்பட்ட புத்தர் உருவச் சிலைகளாக வடிக்கப்படும் நிலை உருவாகியது தொடர்பான மாற்றங்களை இந்நிகழ்ச்சி விளக்கியது.

## படக்காட்சியகம்

File:BuddhaHead.JPG|கந்தகாரில் கிடைத்த கிரேக்க சிற்பக் கலை நயத்தில் அமைந்த கௌதம புத்தரின் சிலை; காலம் கி. பி. 2-ஆம் நூற்றாண்டு.
File:Gandhara Buddha (tnm).jpeg|கந்தகாரில் கிடைத்த கிரேக்க சிற்பக் கலை நயத்தில் அமைந்த கௌதம புத்தரின் முழு உயரச் சிலை; காலம் கி. பி. 2-ஆம் நூற்றாண்டு.


## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:பௌத்த சிற்பங்கள்
பகுப்பு:கந்தகார் மாகாணம்
பகுப்பு:புத்தர் சிலைகள்
ஊராட்சி ஒன்றிய நடுநிலைப் பள்ளி, காமக்கூர்

**காமக்கூர் ஊராட்சி ஒன்றிய நடுநிலைப்பள்ளி**, தமிழ்நாடு, திருவண்ணாமலை மாவட்டம், ஆரணி தாலுக்காவில் உள்ள காமக்கூரில் அமைந்துள்ளது. இப்பள்ளியில் 2014-2015 கல்வியாண்டில்165 மாணவ மாணவிகள் பயில்கின்றனர். தமிழ், ஆங்கிலம், கணிதம், அறிவியல் பட்டதாரி ஆசிரியர்கள் மற்றும் இடைநிலை ஆசிரியர்கள் பணிபுரிகின்றனர். இப்பள்ளியில் அனைத்து மன்றங்களும் செயல்படுகின்றன. சுற்றுச்சூழல் மன்றம், செஞ்சிலுவை மன்றமும் செயல் படுகின்றன. காமனை  எரித்த சிவன் கோவில் உள்ள ஊரில் உள்ள பள்ளி என்றும் கூறுவர். இப்பள்ளி மாணவர்கள் மாவட்ட அளவில் ஓவியப்போட்டியிலும், புத்தாக்க அறிவியல் விருதும், சதுரங்க போட்டியிலும் வெற்றி பெற்று உள்ளனர்.

## சான்றுகள்
*http://www.dailythanthi.com/News/Districts/2014/08/17003433/Tiruvannamalai-Shanmugha-Government-School-Science.vpf
*http://elections.tn.gov.in/PDF/ac67.htm  வரிசை எண்:153

பகுப்பு:திருவண்ணாமலை மாவட்டத்திலுள்ள அரசுப் பள்ளிகள்
சகாலின் மாகாணம்

**சகாலின் மாகாணம்** (*Sakhalin Oblast*, , **சகலீன்சுக்கயா ஓபிலஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இது சகாலின் தீவு மற்றும் கூரில் தீவுகளை உள்ளடக்கியது. இந்த மாகாணம் 87.100 சதுர கிலோமீட்டர் (33,600 சதுர மைல்) பரப்பளவு கொண்டது. இதன் நிர்வாக மையம் மற்றும் பெரிய நகரம் தெற்கு-சகாலின்சுக் ஆகும். இம்மாகாணத்தின் மக்கள்தொகை: 497,973 ( 2010 கணக்கெடுப்பு .)

இதன் மக்களில் கணிசமானவர்கள் முன்னாள், சோவியத் ஒன்றியத்தின் பிறபகுதியில் இருந்து வந்தவர்கள் ஆவர், இந்த மாகாணத்தைத் தாயகமாக கொண்டவர்கள் நிவாகர் மற்றும் ஐனு இனக்குழுக்கள் ஆவர். ஐனுக்கள் தாய்மொழியை இழந்தவர்களாக உள்ளனர். 

## மக்கள் வகைப்பாடு
இப்பிராந்தியத்தின் மக்கள் தொகை: 497,973 ( 2010 கணக்கெடுப்பு );  546,695 ( 2002 மக்கள் தொகை கணக்கெடுப்பு );  709,629 ( 1989 மக்கள் தொகை கணக்கெடுப்பு .) 
2012 முக்கிய புள்ளிவிவரம்
*பிறப்பு: 6 316 (1000 ஒன்றுக்கு 12.8)
*இறப்பு: 6 841 (1000 ஒன்றுக்கு 13.8) 
மொத்த கருத்தரிப்பு விகிதம்:''' 
2009 - 1.59 | 2010 - 1.56 | 2011 - 1.57 | 2012 - 1.71 | 2013 - 1.81 | 2014 - 1.95 (இ)
இன குழுக்கள்: 409.786 எண்ணிக்கையில் உள்ள உருசியர்களே பெரிய இனக்குழுவினர்.  24.993 கொரியர்கள், 12.136 உக்ரேனியர்கள் உட்பட சிறிய குழுக்களைச் சேர்தவர்கள் உட்பட, 219 பேர் ஜப்பானியர் (0.05%).  2010 இல் எடுத்த கணக்கெடுப்பின்படி ஒப்ளாஸ்ட்டில் பின்வறுமாறு இன கலவை இள்ளது:

* உரசியர்கள் : 86.5%
* கொரியர்கள் : 5.3%
* உக்ரைனியர்கள் : 2.6%
* தடார்கள் : 1%
* பெலாரஷ்யர்கள் : 0.6%

24.035 பேர்களின் இனத்தை  நிர்வாக தரவுத்தளங்கள் இருந்து அறிய முடியவில்லை. காரணம் தங்கள் இனக்குழுவை குறிப்பிடாததுவே காரணம் ஆகும்.

## சமயம்
2012 ஆண்டைய உத்தியோகபூர்வ கணக்கெடுப்பின் படி சாகாலின் ஒப்லாஸ்து மக்கள் தொகையில் 21.6%  உருசிய மரபுவழித் திருச்சபையை பின்பற்றுகின்றனர் , 4%  பொதுவாக இருக்கும் கிருத்துவர் , 2% கிழக்கு மரபுவழி திருச்சபை கிருத்தவர்கள்,  மக்கள் தொகையில் 1%  ஸ்லாவிக் நாட்டுப்பற மதத்தவர், 1% பிராட்டஸ்டண்ட் .ஆவர்.  37% "ஆன்மீக, மத நாட்டம் அற்றவர்களாக தங்களை கருதுபவர்கள், 15% நாத்திகர் ,  18.4%  மதத்தைப்பற்றி குறிப்பிடாதவர்கள்.

## எண்ணெய், எரிவாயு, நிலக்கரி
பல ரசிய, பிரஞ்சு, தென் கொரிய, பிரித்தானிய, கனடிய, அமெரிக்க எண்ணெய் மற்றும் எரிவாயு நிறுவனங்கள் 1990 களின் நடுப்பகுதியில் இருந்து தீவில் எண்ணெய் மற்றும் எரிவாயு எடுப்பதற்கு தோண்டியுள்ளன. 1920 களுக்குப் பின்னர் சோவியத் காலத்தில் நிலக்கரி மற்றும்  மாங்கனீசு போன்றவற்றை வெட்டியெடுக்கப்பட்டது.

## மேற்கோள்கள்

பகுப்பு:உருசியாவின் மாகாணங்கள்
பகுப்பு:ஆசிய மாதக் கட்டுரைகள் நவம்பர் 2015
நிம்மியம்பட்டு

**நிம்மியம்பட்டு** (Nimmiyambattu) என்பது தமிழ்நாட்டின், வேலூர் மாவட்டம் ஆலங்காயம் ஊராட்சி ஒன்றியத்துக்கு உட்பட்டதும், வாணியம்பாடி நகரத்தில் இருந்து கிழக்கே 12கி.மீ. தொலைவில் உள்ள ஒரு கிராமம் ஆகும். 

## வரலாறு
நிம்மியம்பட்டு ஊரின் பழைய பெயரானது *நியமம்பற்று* என்பதாகும். இந்த நியமம்பற்று என்ற பெயரே நாளடைவில் மருவி நிம்மியம்பட்டு என்றானது. 
 
## மக்கள் வகைப்பாடு
இந்த ஊரானது வேலூரில் இருந்து 65 கிலோமீட்டர் தொலைவிலும், ஆலங்காயத்தில் இருந்து 4 கி. மீ. தொலைவிலும், மாநிலத் தலைநகரான சென்னையில் இருந்து 204 கி.மீ. தொலைவிலும் உள்ளது.  2011 ஆண்டு மக்கள் கணக்கெடுப்பின்படி இக்கிராமத்தில்  1478  வீடுகள் உள்ளன. கிராமத்தின் மொத்த மக்கள் தொகையானது 6589 ஆகும். இதில் ஆண்கள் எண்ணிக்கை  3353, பெண்களின் எண்ணிக்கை 3236 என உள்ளது. கிரம மக்களின் கல்வியறிவு விகிதமானது is 62.9% என்று உள்ளது. 

இந்த ஊரில் பெத்தபுலியம்மன் என்ற பழம்பெருமை வாய்ந்த கோயில் உள்ளது. இங்கு ஏழு ஆண்டுகளுக்கு  ஒரு முறை நடக்கும் கோயில்திருவிழா மிகச் சிறப்பு வாயந்த திருவிழா ஆகும். இந்த ஊரில் செவ்வாய்கிழமை தோறும் வாரச்சந்தை கூடுகிறது. தமிழ் நாட்டின் சிறப்பு வாய்ந்த ஆட்டுச்சந்தைகளுள் இதுவும் ஒன்றாகும். பொங்கலையொட்டி நடைபெறும் எருது விடும் திருவிழா, பன்னெடுங்காலந்தொட்டு நடைபெற்று வரும் பாரம்பரியம்மிக்க திருவிழா ஆகும்.

## மேற்கோள்கள்

பகுப்பு:வேலூர் மாவட்டத்திலுள்ள கிராமங்கள்
சமால் கார்கி

**சமால் கார்கி** (Jamal Garhai) என்பது வடக்கு பாக்கிசுத்தானின் மாகாணமான கைபர் பக்துன்குவாவில் உள்ள மார்தன் மாவட்டத்தின் தலைமையிடமாக மார்தானிலிருந்து 13 கிலோமீட்டர் தொலைவில் உள்ள ஜமால் கார்கி தாலுகாவில் உள்ள ஒரு பண்டைய காந்தாரப் பண்பாட்டுக்குரிய பௌத்த தொல்லியல் களம் ஆகும். இந்தியத் துணைக்கண்டத்தின் இப்பகுதியில் புத்த மதம் செழிப்புற்றிருந்த காலத்தில், கிபி முதலாம் நூற்றாண்டு முதல் ஐந்தாம் நூற்றாண்டு வரை சமால் கார்கி, பௌத்த விகாரையாக  இருந்தது. இங்கே ஒரு அழகிய துறவி மடமும், முதன்மைத் தாதுகோபமும் அதைச் சூழச் சிறிய சைத்தியங்களும் நெருக்கமாக அமைந்திருந்தன.

## கண்டுபிடிப்பு
சமால் கார்கியின் அழிபாடுகள் 1848ம் ஆண்டில், பிரித்தானியத் தொல்லியலாளரான அலெக்சாண்டர் கன்னிங்காம் என்பவரால் முதன்முதலாகக் கண்டுபிடிக்கப்பட்டது. தாது கோபுரம், கர்னல் லும்சுடன் என்பவரால் வெளிப்படுத்தப்பட்டது. ஆனாலும் அக்காலத்தில் பெறுமதியான எதுவும் கிடைக்கவில்லை. 1871ல் இக்களம் லெப்டினன்ட் குரொம்டன் என்பவரால் அகழ்வாய்வு செய்யப்பட்டபோது, பெருந்தொகையான புத்தர் சிலைகள் கிடைத்தன. இவை இப்போது பிரித்தானிய அருங்காட்சியகத்திலும், கொல்கத்தாவில் உள்ள அருங்காட்சியகத்திலும் உள்ளன. இக்களத்தில் கரோசுட்டி மொழிக் கல்வெட்டு ஒன்றும் கிடைத்தது. இது இப்போது பெசாவர் அருங்காட்சியகத்தில் வைக்கப்பட்டுள்ளது.

## சிதிலமடைந்த பௌத்தச் சின்னங்கள்

File:SFAAMBuddha.jpg|கிபி 300 - 500க்கும் இடைப்பட்ட காலத்திய கௌதம புத்தர் சிற்பம், ஆசியன் கலை அருங்காட்சியகம், சான்பிரான்சிஸ்கோ 
File:Road to Buddhist Remains.JPG| ஜமால் கார்கி பௌத்தத் தொல்லியல் களத்திற்கு செல்லும் பாதை 
File:Side view of the Buddhist Remains.JPG|எஞ்சிய பௌத்த சிதிலங்களின் பக்கவாட்டுப் பார்வை 
File:The main (round) Stupa of Jamal Garhi-2.jpg|முதன்மைத்  தூபி 
File:The Monastery and Water Tank, Jamal Garhi.JPG|விகாரை மற்றும் குளம்
File:Jamal Garhi Buddhist Ruins (3).jpg|ஜமால் கார்கி பௌத்த நினைவுச்சின்னங்களின் சிதிலங்கள் 
File:Court of Votive Stupas at Jamal Garhi.JPG| தூபிகளின் தொகுதி 
File:Jamal Garhi Buddhist Ruins (2).jpg|ஜமால் கார்கி பௌத்த சிதிலங்கள்
File:One of the Budhist Remains.JPG|


## எஞ்சிய பௌத்த சிற்பங்கள்

File:Stair friezes Jamal Garhi.jpg| அலங்கார வளைவுகள் 
File:Sculptures Jamal Garhi.jpg|பௌத்த சிற்பங்கள்
File:Hunting scene Jamal Garhi.jpg|வேட்டைக் காட்சி
File:Revelers Jamal Garhi.jpg|
File:The Buddha and nude Vajrapani at Jamal Garhi.jpg| புத்தரும், நிர்வாண நிலையில் வஜ்ரபாணி சிற்பம்
File:Gandhara wedding.jpg|திருமணக் காட்சி 
File:Base of pillar, Indo-Corinthian capitals and elephants from base of stupa, Jarwal-Garhi.jpg| இந்தோ கொரிந்திய கலையில் கட்டப்பட்ட தூபியைத் தாங்கும் யாணைச் சிற்பம்
File:Series of Indo-Corinthian capitals from Jamal-Garhi.jpg|இந்தோ கொரிந்திய பௌத்தச் சிற்பங்கள் 
File:Indo-Corinthian capitals from Jamal-Garhi.jpg|Indo-Corinthian capitals from Jamal Garhi.


## இவற்றையும் பார்க்கவும்
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

*
பகுப்பு:பௌத்த சிற்பங்கள்
பகுப்பு:பௌத்த யாத்திரைத் தலங்கள்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:கைபர் பக்துன்வா மாகாணம்
பகுப்பு:பாகிஸ்தானில் உள்ள பௌத்த கட்டிடங்கள்
சத்தியவாக்கு (திரைப்படம்)

**சத்தியவாக்கு** (*Sathya Vaakku*) 1990ஆவது ஆண்டில் ஆர். அரவிந்த்ராஜ் இயக்கத்தில் வெளியான ஒரு இந்தியத் தமிழ்த் திரைப்படமாகும். ராமவாசுதேவன் தயாரித்த இத்திரைப்படத்தில் பிரபு, சோபனா, நாசர், வினு சக்ரவர்த்தி ஆகியோர் முக்கிய வேடங்களில் நடித்திருந்தனர். இப்படத்திற்கு கியான் வர்மா இசையமைத்திருந்தார்.

## நடிகர்கள்
*பிரபு 
*சோபனா 
*நாசர் 
*வினு சக்ரவர்த்தி

## பாடல்கள்
இத்திரைப்படத்தின் பின்னணி இசை மற்றும் பாடல்களுக்கு கியான் வர்மா இசையமைத்திருந்தார். 

## மேற்கோள்கள்

## வெளி இணைப்புகள்
*

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
கே. பாலமுருகன்

**கே. பாலமுருகன்**  (பினாங்கு மலேசியா) இளம்தலைமுறை எழுத்தாளர்களில் குறிப்பிடத்தக்க ஒரு மலேசியத் தமிழ் எழுத்தாளர். தற்கால சமூக வாழ்க்கைச் சூழல்களை புதிய உத்திகளிலும், புதிய முறைகளிலும் சொல்லி வரும் நவீன, தீவிர எழுத்தாளர். மலேசியத் தமிழிலக்கியச் சூழலில் சிறுகதைகள், நாவல்கள், கவிதைகள் மூலம் நன்கு அறியப்பட்டவர். அநங்கம் 
என்ற சிற்றிதழை நடத்துபவர்.  தமிழ்மொழிக்கான திறன்மிகு ஆசிரியர். 

## வாழ்க்கை
தற்சமயம் மலேசியா கெடா மாநிலத்தின் குடும்பத்துடன் வாழ்ந்து வருகிறார். மலேசியா முழுவதும் சென்று சிறுவர்களுக்கான இலக்கியத்தை வளர்ப்பதில் தன் வாழ்வைச் செலவழித்து வருகிறார்

## எழுத்துலகில்
இவர் 2006 ஆம் ஆண்டில், தனது 23ஆவது வயதில் மக்கள் ஓசை பத்திரிகையில் எழுதத் தொடங்கிய 'ஒரு வீடும் சில மனிதர்களும்' எனும் கட்டுரைத் தொடர் மூலம் எழுத்துலக்கு அறிமுகமானவர். 

## நூல்கள்
* நகர்ந்துகொண்டிருக்கும் வாசல்கள் (2009 - நாவல் - பதிப்பகம் : மலேசியத் தமிழ் எழுத்தாளர் சங்கம்) 
* கடவுள் அலையும் நகரம் (2009 - கவிதைகள்)
* இருளில் தொலைந்தவர்களின் துர்கனவுகள் (சிறுகதைகள்)
* ஆப்பே கடையில் நடந்த 236ஆவது மேசை உரையாடல் (நாவல்)
* மர்மக் குகையும் ஓநாய் மனிதர்களும் (சிறுவர் மர்மத் தொடர் நாவல்)
* மோகினி மலையின் இரகசியமும் பாழடைந்த மாளிகையும் (2015 - மர்மத் தொடர் நாவல்)

## பரிசுகளும் விருதுகளும்
* கலை கலாச்சார விருது (2012 - சிலாங்கூர் மாநிலத்தின் நாவல் பிரிவில்)
* கரிகாற்சோழன் விருது - நகர்ந்துகொண்டிருக்கும் வாசல்கள் (நாவலுக்காக) (2010 - தஞ்சை தமிழ்ப்பல்கலைக்கழகத்தின்(சிங்கப்பூர் முஸ்தபா அறக்கட்டளை) கரிகாற்சோழன் விருது)
* முதல் பரிசு - 'நகர்ந்துகொண்டிருக்கும் வாசல்கள் (நாவல்) 2007 - ஆஸ்ட்ரோ வானவில்லும் மலேசிய தமிழ் எழுத்தாளர் சங்கமும் இணைந்து நடத்திய தமிழ் நாவல் எழுதும் போட்டியில்)
* மூன்றாவது பரிசு - உறவுகள் நகரும் காலம் (நாவலுக்காக) 2008 - தோட்டத் தொழிலாளர் சங்கமும் நில நிதி கூட்டுறவு சங்கமும் இணைந்து நடத்திய தமிழ் நாவல் எழுதும் போட்டியில் 
* முதல் பரிசு - போத்தக்கார அண்ணன் (2007 - மலாயாப் பல்கலைக்கழகம் நடத்திய சிறுகதைப் போட்டியில்
* இரண்டாவது பரிசு -  கருப்பாயி மகனின் பெட்டி (சிறுகதை) 2008 - மலாயாப் பல்கலைக்கழகம் நடத்திய சிறுகதைப் போட்டியில்
* ஆறுதல் பரிசு - சுப்பையாவுடன் மிதக்கும் ஆங்கில கனவுகள் (சிறுகதை)  2009 - மலாயாப் பல்கலைக்கழகம் நடத்திய சிறுகதைப் போட்டியில்
* முதல் பரிசு - நடந்து கொண்டிருக்கிறார்கள் (சிறுகதை) 2007 - மலேசிய தேசிய பல்கலைக்கழகம் நடத்திய சிறுகதை-கவிதை போட்டியில்
* இரண்டாவது பரிசு - பழைய பட்டணத்தின் மனித குறிப்புகள் (சிறுகதை) 2008 - மலேசிய தேசிய பல்கலைக்கழகம் நடத்திய சிறுகதை-கவிதை போட்டியில்
* நான்காவது பரிசு: ‘உறங்கிக் கொண்டிருப்பவர்கள் - மலேசிய தேசிய பல்கலைக்கழகம் நடத்திய சிறுகதை-கவிதை போட்டியில்

## மேற்கோள்கள்

## வெளி இணைப்புகள்
* கே. பாலமுருகனின் இணையத்தளம்
* நேர்காணல்:கே.பாலமுருகன் (மலேசியா) / சு.தினகரன் 
* கே.பாலமுருகன் தலைமையில் மாபெரும் யூ.பி.எஸ்.ஆர் தமிழ்மொழி விவேகப்பட்டறை
* கே.பாலமுருகனின் புதினத்திற்குக் கரிகாற்சோழன் விருது | வல்லமை மின்னிதழ்  | Sunday, December 26, 2010, 12:04

பகுப்பு:மலேசியத் தமிழ் எழுத்தாளர்கள்